Alcarnia



Történet

Alcarniáról(építészeti szemszög)
Alcarnia egy sivatagi város, elkészítése során szinte minden témához kapcsolódó építményt/stílust felhasználtam.

Elit negyede a gyönyörű indiai Taj Mahal mauzóleum alapján lett mintázva, a templom a az Izraelben található Akkói imaház stillizált, lekicsinyített mása, a főpapi szállások pedig a klasszikus babilón szállásokat idézik egyszerűségükkel és gyönyörű kertjükkel. A negyedben található kapuk (főleg a palota területén) tigrisfejet formálnak, így amikor átmegy rajta az ember, olyan mintha egy nagymacska szájába sétálna be. A palota előtt befelé haladva oázisok, majd fás kertek találhatók, utána egy kisebb téren a 4 tigris alakú vízköpővel nézhetünk farkasszemet, tovább menve pedig virágoskertek, zöldségeskertek találhatók. A palota tetején található a trónterem, félig piramis, félig kupolás szerkezetű, ettől olyan mintha a török és az egyiptomi építészet keveredett volna. Anyagválasztás szempontjából főleg homokkőből és nyírfából áll, díszítésnek homokot, más típusú fákat, de legfőbbképp arany és smaragd blokkokat használtam. A királyi kincstár a paplakok között található, ezt klasszikus egyiptomi séma szerint építettem. A város többi része is keleti illetve keleties kultúráktól átvett elemeket tartalmaz (lásd a piac).

- Thundercloud -

Alcarnia vallása
Az Alcarnok vallása egy politeista, sámánisztikus jellegű vallás. 4 főistenük van:

- Vivien: az ősz, a szerelem, a halál és a sötétség istennője,

- Thal: a tél, a gyűlölet, a ravaszság és a tőrforgatás istene,

- Renie: a tavasz, a fény, a bölcsesség és az ékesszólás istene,

- Augdir: a nyár, a hősiesség, a gazdagság és az üresség istene

A 4 isten építette Alcarnia palotáját lakhelyül, amikor a vándorló Alcarnok rátaláltak a helyre, átadták nekik, ők pedig felköltöztek az Óriás Felhőbe, állandó rezidenciájukra ami egy felhőben van, és emberek számára elérhetetlen. Egy Alcarn tiszteli és hiszi mind a 4 istent, viszont egyet kiválaszt, az isten kegyébe fogja, és hozzá fohászkodhat a palota udvarán található oltároknál.

Vivien a halott dolgokat preferálja (pl. csont), Thal az összetett, furfangos dolgokat (pl. redstone alkatrészek), Renie a tudást és a fényhozó dolgokat (pl. könyvek, izzókő), Augdir pedig a csaták eszközeit kedveli (pl. páncélok, fegyverek)

A főpapok nem választanak pártoló istent, hiszen nekik az összeset kell pártatlanul képviselni.

A pártoló isten felvétele után illik szerencsetalizmánként magunknál hordani egy színezett gyapjút: Vivien színe a fekete, Thalé a lila, Renieé a kék, Augdiré a piros.

A vallás gyakorlása nincs templomhoz kötve, tehát aki nem jár be a templomba meghallgatni a főpapok imáit, prédikációit, az sem gond.

Gesta Arcanum
I.

1.

Kezdetben a mi világunk nem létezett, az egész felfogható valóságban csak egy dolog volt: az idő, s annak múlása. A semmi közepén lebegve jelezte a száguldó, egyben lassú időt a Nagy Homokóra. Ahogy az idő telt, úgy peregtek a homokszemek, aztán egyszerre véget ért a folyamat: Az utolsó homokszem is lehullt, az idő megállt, az örökkévalóság mozgó semmijéből csak egy fakó kép maradt, véget ért a régi világ, ám egy új is keletkezett, a nyugalom, tiszta csend világa. A homokszemek csak ültek a homokóra alján, hangtalanok hangjaként hirdetve a csendet amit ez az új világkép nyújtott. A csend és nyugalom nélkül nem jöhet létre a zaj, a mozgolódás, pontosabban mindvégig létezett minden, csak nem észleljük az ellentéteket ha nincs ha két végpont. Vakító fehér fény tört át a homokóra üvegén, széthasítva, apró darabkákra törve a ősi tárgyat, amiből nesztelen sikolyként, peregtek ki az apró homokszemek, hogy elvegyüljenek a semmivel, és valamit alkossanak. Ezekből a homokszemekből alakultak ki az égitestek, az üvegszilánkokat pedig végleg elemésztette az örökkévalóság. Így jött létre az általunk ismert valóság annak minden előnyével és hátrányával.

2.

A bolygók létrejötte elhozta az ürességbe az életet: növények alakultak ki- az egyszerű moháktól a hatalmas fákig, s állatok alakultak ki- a legkisebb hangyától az istenekig. Az istenek négyesikerként láttak napvilágot, s személyiségükkel járó képességeket kaptak: Vivien, a legfiatalabb testvér kedvenc évszaka az ősz volt, az elmúlás gyönyöre, a halál gyönyöre. Örömét csak az éjszakákban s örökké beteljesületlen szerelmében lelte, hiszen akibe szerelmes volt, az sosem létezett, s talán nem is fog létezni. Thal a telet preferálta, de csak azért mert a többi lény gyűlölte azt. Ravaszsága és kapzsisága miatt bárkit tőrbecsalt, saját testvéreit is. Renie a tudományokat, a mindenség összetettségét vizsgálta, kedvenc időtöltése a hűvös tavaszi reggeleken történt: nézte ahogy elönti a fény a tájat, ahogy a fák bimbókat bontanak, s lassan újjáéled a természet. Augdir, a legidősebb a csatákban lelte örömét, küzdött a gazdagságáért, a hősiességért, legnagyobb álma pedig az volt hogy a világ egy nap visszatérjen az örök ürességbe.

Aktuális információk
Királyság: -

Városi Jelleg: -

Ellenségek: -

Szövetségesek: -

Barátok: -

Képek:
Képek Alcarniáról